stanford-oval/wikipedia huggingface dataset:
ภาพเหมือนของมาดามเอ็กซ์
ปฏิกิริยา

ขณะที่งานอยู่ในระหว่างการเขียนเวอร์จินีก็มีความรู้สึกตื่นเต้น เพราะเชื่อว่าซาร์เจนท์กำลังเขียนงานชิ้นเอก เมื่อภาพเขียนตั้งแสดงเป็นครั้งแรกที่งานนิทรรศการศิลปะแห่งปารีส ในปี ค.ศ. 1884 ภายใต้ชื่อ “ภาพเหมือนของมาดาม ***” ผู้เข้าชมต่างก็ตกตลึงไปตามๆ กันและกลายเป็นภาพที่สร้างความอื้อฉาว ความพยายามที่จะไม่เปิดเผยชื่อของผู้เป็นแบบก็ล้มเหลว มารดาของเวอร์จินีขอร้องให้ซาร์เจนท์ดึงภาพออกจากงานแสดง ซาร์เจนท์ปฏิเสธโดยกล่าวว่าตนได้เขียนภาพ “ตรงตามที่[เวอร์จินี]แต่งตัว และสิ่งที่พูดถึงกันมิได้เลวไปกว่าสิ่งที่ปรากฏบนผืนผ้าใบ” ต่อมาซาร์เจนท์ก็เขียนแก้สายคาดใหล่ที่หลุดลงมาใหม่ให้อยู่บนใหล่อย่างแน่นหนา และเปลี่ยนชื่อภาพเขียนเป็น “ภาพเหมือนของมาดามเอ็กซ์”— ชื่อที่ทำให้ภาพเป็นภาพที่แสดงความกล้า, ความเป็นนาฏกรรม แต่ขณะเดียวกันก็มีเสน่ห์และมนตร์ขลัง นอกจากนั้นการไม่ระบุว่าเป็นผู้ใดก็ทำให้เป็นภาพที่ปราศจากการเจาะจงที่เป็นนัยยะของลักษณะของสตรีลักษณะหนึ่งโดยทั่วไป (woman archetype)
ทั้งซาร์เจนท์และเวอร์จินีต่างก็ผิดหวังในปฏิกิริยาที่ได้รับจากนักวิพากษ์และผู้ชม เวอร์จินีได้รับความอับอายขายหน้า ส่วนซาร์เจนท์ไม่นานก็ย้ายไปตั้งถิ่นฐานในลอนดอนเป็นการถาวร
ผลสะท้อน

ซาร์เจนท์แขวน “ภาพเหมือนของมาดามเอ็กซ์” ภายในห้องเขียนภาพในปารีส ต่อมาก็ในห้องเขียนภาพในลอนดอน ตั้งแต่ปี ค.ศ. 1905 ซาร์เจนท์ก็นำภาพออกแสดงในนิทรรศการนานาชาติหลายครั้ง ในปี ค.ศ. 1916 ซาร์เจนท์ขายภาพให้แก่พิพิธภัณฑ์ศิลปะเมโทรโพลิทันและเขียนถึงผู้อำนวยการว่า “ผมคิดว่าภาพนี้เป็นสิ่งที่ดีที่สุดเท่าที่ผมทำมา” ภาพที่สองเป็นภาพที่เขียนไม่เสร็จในท่าเดียวกัน ที่ปัจจุบันเป็นของหอศิลป์เทท
เจ็ดปีหลังจากที่ซาร์เจนท์เขียน “ภาพเหมือนของมาดามเอ็กซ์” กุสตาฟ คูร์ทัวส์ก็เขียนภาพมาดามโกโทร ภาพนี้ก็เป็นภาพที่แสดงด้านข้างเช่นกันและใส่เสื้อผ้าแบบเดียวกัน โดยภาพของคูร์ทัวส์เปิดเผยมากกว่า สายคาดไหล่ตกจากไหล่เช่นเดียวกับในภาพเขียนของซาร์เจนท์ แต่ครั้งนี้ภาพกลับได้รับการชื่นชมจากมหาชน  ต่อมาในปี ค.ศ. 1897 เวอร์จินีก็เป็นแบบให้อันโทนิโอ เดอ ลา กันดารา ซึ่งเป็นภาพที่เวอร์จินีชื่นชอบที่สุด
ดูเพิ่ม

จอห์น ซิงเกอร์ ซาร์เจนท์
แหล่งข้อมูลอื่น

Madame X at The Metropolitan Museum of Art
Madame X image and essay about the painting.
Essay: Sargent's 'Madame X'; or, Assertion and Retreat in Woman.
Gustave Courtois' Madame Gauthereau.
| ด ค กจิตรกรรมในศิลปะตะวันตก |
| --- | --- |
ทั่วไป:  ปรัชญาศิลปะ  จิตรกรรมแบ่งตามสมัย  จิตรกรรมแบ่งตามประเภท  จิตรกรรมแบ่งตามหัวเรื่อง  จิตรกรรมแบ่งตามคริสต์ทศวรรษ  งานสะสมของพิพิธภัณฑ์ต่าง ๆ 
ประเภท:  จิตรกรรมฝาผนัง  จิตรกรรมแผง  บานพับภาพ  จิตรกรรมสีน้ำมัน  จิตรกรรมภูมิทัศน์  ฉากแท่นบูชา  หนังสือวิจิตร  ภาพนิ่ง 
หัวเรื่อง:  คริสต์ศาสนา  พระคัมภีร์  นักบุญ  ประวัติศาสตร์  ตำนานเทพ  อุปมานิทัศน์  ชีวิตประจำวัน  ภาพเหมือน  ภาพเหมือนตนเอง  ภูมิทัศน์  ภาพเหมือนตนเอง  จิตรกรรมจากวรรณกรรม  ความตาย 
สมัย:  คริสเตียนเริ่มแรก  กอทิก  สมัยฟื้นฟูศิลปวิทยา  เนเธอร์แลนด์เริ่มแรก  ยุคทองของเนเธอร์แลนด์  บารอก  จริตนิยม  สถาบัน  ลัทธิคลาสสิกใหม่  แบบก่อนราฟาเอล  ลัทธิประทับใจ  ลัทธิประทับใจยุคหลัง  สมัยใหม่ 
คริสต์ทศวรรษ:  1390  1400  1410  1420  1430  1440  1450  1460  1470  1480  1490  1500  1510  1520  1530  1540  1550  1560  1570  1580  1590  1600  1610  1620  1630  1640  1650  1660  1670  1680  1690  1700  1710  1720  1730  1740  1750  1760  1770  1780  1790  1800  1810  1820  1830  1840  1850  1860  1870  1880  1890  1900  1910  1920  1930  1940  1950  1960  1970  1980  1990  2000  2010  2020 
 จิตรกรที่มีบทความเกี่ยวกับภาพเขียน  จิตรกรที่มีรายชื่อศิลปะ  จิตรกรแบ่งตามสมัย  จิตรกรแบ่งตามคริสต์ศตวรรษ  จิตรกรแบ่งตามประเภท  จิตรกรแบ่งตามสัญชาติ งานประติมากรรม  งานศิลปกรรม 
ซาร์เจนท์ภายในห้องเขียนภาพที่ปารีส ราว ค.ศ. 1885
อันโทนิโอ เดอ ลา กันดารา, “มาดามปิแยร์ โกโทร”,  ค.ศ. 1898
ภาษากวน

| ภาษากวน |
| --- | --- |
ประเทศที่มีการพูด: ลาว
จำนวนผู้พูด: 2,500 คน  (ไม่พบวันที่)
ตระกูลภาษา: ขร้า-ไท  กัม-ไทเบ-ไทไท-แสกภาษากวน
รหัสภาษา
ISO 639-3: uan
ภาษากวน (อังกฤษ: Kuan language) มีผู้พูด 2,500 คน (พ.ศ. 2538) ในแขวงบอลิคำไซ ประเทศลาว จัดอยู่ในตระกูลภาษาขร้า-ไท กลุ่มกัม-ไท สาขาเบ-ไท สาขาย่อยไท-แสก
พายุไต้ฝุ่นขนุน (พ.ศ. 2566)

สำหรับพายุลูกอื่นที่มีชื่อเดียวกัน ดูที่ พายุขนุน
| --- | --- |
พายุไต้ฝุ่นขนุนขณะมีกำลังแรงสูงสุดเมื่อวันที่  31 กรกฎาคม พ.ศ. 2566
ประวัติทางอุตุนิยมวิทยา
ก่อตัว: 26 กรกฎาคม พ.ศ. 2566
นอกเขตร้อน: 10 สิงหาคม พ.ศ. 2566
สลายตัว: 12 สิงหาคม พ.ศ. 2566
พายุไต้ฝุ่นรุนแรง
10-นาที ของเฉลี่ยลม  (JMA)
ความเร็วลมสูงสุด: 215 กม./ชม. (130 ไมล์/ชม.)
ความกดอากาศต่ำสุด: 900 เฮกโตปาสกาล (มิลลิบาร์) ; 26.58 นิ้วปรอท
พายุไต้ฝุ่น
10-นาที ของเฉลี่ยลม  (TMD)
ความเร็วลมสูงสุด: 215 กม./ชม. (130 ไมล์/ชม.)
ความกดอากาศต่ำสุด: 900 เฮกโตปาสกาล (มิลลิบาร์) ; 26.58 นิ้วปรอท
พายุซูเปอร์ไต้ฝุ่นระดับ 5
1-นาที ของเฉลี่ยลม  (SSHWS/JTWC)
ความเร็วลมสูงสุด: 285 กม./ชม. (180 ไมล์/ชม.)
ความกดอากาศต่ำสุด: 895 เฮกโตปาสกาล (มิลลิบาร์) ; 26.43 นิ้วปรอท
ผลกระทบ
ผู้เสียชีวิต: 13 ราย
ความเสียหาย: $98.1 ล้านดอลลาร์สหรัฐ  (ค่าเงินปี พ.ศ. 2566 USD)
พื้นที่ได้รับผลกระทบ: ฟิลิปปินส์, ไต้หวัน, ญี่ปุ่น,  คาบสมุทรเกาหลี, จีน,  รัสเซียตะวันออกไกล
IBTrACS
ส่วนหนึ่งของ ฤดูพายุไต้ฝุ่นแปซิฟิก พ.ศ. 2566
พายุไต้ฝุ่นขนุน (อักษรโรมัน: Khanun) หรือที่ในประเทศฟิลิปปินส์เรียกว่า พายุซูเปอร์ไต้ฝุ่นฟัลโกน (ตากาล็อก: Falcon) เป็นพายุหมุนเขตร้อนที่มีความรุนแรง ไม่แน่นอน และอยู่ยาวนาน ซึ่งเคลื่อนตัวไปตามเกาะโอกินาวะ และชายฝั่งทางตะวันตกของคาบสมุทรเกาหลีในเดือนสิงหาคม พ.ศ. 2566 นับเป็นพายุลูกที่ 6 ที่ได้รับการตั้งชื่อ และเป็นพายุไต้ฝุ่นลูกที่ 4 ในฤดูพายุไต้ฝุ่นแปซิฟิก พ.ศ. 2566 ก่อตัวขึ้นจากหย่อมความกดอากาศต่ำเมื่อวันที่ 26 กรกฎาคม พ.ศ. 2566 ในมหาสมุทรแปซิฟิกตะวันตกเฉียงเหนือ หลังจากนั้นพายุก็ทวีกำลังแรงขึ้นอย่างรวดเร็วจนกลายเป็นพายุที่มีความเร็วลมเทียบเท่ากับมีความเข้มข้นเทียบเท่าหมวด 5 ในระดับลมมาตราเฮอริเคนแซฟเฟอร์–ซิมป์สัน พายุไต้ฝุ่นขนุนมีกำลังแรงสูงสุดด้วยความเร็วลม 10 นาทีที่ 215 กิโลเมตรต่อชั่วโมง (130 ไมล์ต่อชั่วโมง) และด้วยความเร็วลมสูงสุด 1 นาทีที่ 285 กิโลเมตรต่อชั่วโมง (180 ไมล์ต่อชั่วโมง) ตั้งอยู่ทางตอนเหนือของทะเลฟิลิปปินเมื่อวันที่ 31 กรกฎาคม ก่อนที่จะเข้าสู่วัฏจักรการแทนที่กำแพงตา พายุไต้ฝุ่นขนุนเริ่มอ่อนกำลังลงเล็กน้อยเมื่อเคลื่อนตัวเข้าใกล้หมู่เกาะรีวกีวส่งผลให้มีฝนตกหนัก และลมแรง พายุเริ่มลดการมองเห็นภาพจากดาวเทียม เนื่องจากยอดเมฆที่เกือบจะนิ่ง และอุ่นขึ้น การอ่อนกำลังลงอย่างต่อเนื่องของพายุยังคงดำเนินต่อไปเมื่อเคลื่อนตัวเข้าใกล้คาบสมุทรเกาหลี และในที่สุดก็เคลื่อนตัวขึ้นฝั่งที่กอเจโดในประเทศเกาหลีใต้ หลังจากนั้นพายุก็สลายไปในเวลาไม่นาน
พายุไต้ฝุ่นขนุนกลายเป็นพายุลูกแรกที่เคลื่อนตัวผ่านคาบสมุทรเกาหลีจากประเทศเกาหลีใต้ไปประเทศเกาหลีเหนือตั้งแต่เริ่มมีการบันทึกข้อมูลในปี พ.ศ. 2494 ในประเทศเกาหลีใต้ ประชาชนประมาณ 40,350 คน ไม่มีไฟฟ้าใช้ และมีรายงานว่าสิ่งอำนวยความสะดวกต่าง ๆ อย่างน้อยประมาณ 159 แห่ง ได้รับความเสียหาย พื้นที่เกษตรกรรมมากกว่าประมาณ 1,019 เฮกตาร์ ในจังหวัดคย็องซังใต้ได้รับความเสียหาย สื่อของรัฐในประเทศเกาหลีเหนือได้รายงานว่าพายุไต้ฝุ่นขนุนทำให้เกิดความเสียหายเล็กน้อยเช่นกัน
พายุได้ทำให้เกิดฝนตกหนักในบางส่วนของดินแดนปรีมอร์เยในรัสเซียตะวันออกไกล ประเทศรัสเซียได้ส่งคณะทำงานไปสังเกตการณ์การทำความสะอาดพื้นที่ต่าง ๆ ของประเทศ มีการประกาศภาวะฉุกเฉินใน 21 เทศบาล มีรายงานผู้เสียชีวิตประมาณ 13 ราย มีผู้สูญหายประมาณ 16 ราย มีผู้ได้รับบาดเจ็บอีกประมาณ 115 ราย และความเสียหายโดยรวมประมาณ 98.1 ล้านดอลลาร์สหรัฐ
การเตรียมการ > ประเทศญี่ปุ่น

ประชาชนในเกาะโอกินาวะ และหมู่เกาะอามามิ ทางตะวันตกเฉียงใต้ของประเทศญี่ปุ่นได้รับคำแนะนำให้เตรียมพร้อมรับมือกับพายุไต้ฝุ่นขนุน สำนักงานอุตุนิยมวิทยาญี่ปุ่น (JMA) ได้คาดการณ์ว่าจะมีฝนตกสูงถึงประมาณ 100 มิลลิเมตร (3.9 นิ้ว) ในเกาะโอกินาวะ และในอีก 24 ชั่วโมง ข้างหน้าจะสูงถึงประมาณ 150 มิลลิเมตร (5.9 นิ้ว) ในหมู่เกาะอามามิ พายุฝนฟ้าคะนองที่มีปริมาณน้ำฝนสูงถึงประมาณ 400 มิลลิเมตร (16 นิ้ว) จะพัดถล่มเกาะคีวชู และเกาะชิโกกุ ในนางาซากิได้ย้ายการรำลึกถึงวันครบรอบ 78 ปี ของการทิ้งระเบิดปรมาณูที่ฮิโรชิมะและนางาซากิจากสวนสาธารณะไปยังศูนย์การประชุมในร่ม
ผลกระทบ > ประเทศฟิลิปปินส์

ขณะที่พายุไต้ฝุ่นขนุนเคลื่อนตัวเข้าสู่พื้นที่รับผิดชอบของประเทศฟิลิปปินส์ สำนักงานบริหารบรรยากาศ ธรณีฟิสิกส์ และดาราศาสตร์แห่งฟิลิปปินส์ (PAGASA) ได้ออกประกาศฉบับต่อมา แม้ว่าพายุจะไม่ส่งผลกระทบโดยตรงต่อประเทศฟิลิปปินส์แต่ทั้งพายุไต้ฝุ่นขนุน และพายุไต้ฝุ่นทกซูรี แต่ก็ได้ทำให้ลมมรสุมรุนแรงขึ้นเป็นเวลาหลายวัน ซึ่งทำให้เกิดน้ำท่วมรุนแรงทั่วประเทศ หน่วยงานปกครองส่วนท้องถิ่นทั่วเกาะลูซอนยังได้ระงับการเรียนการสอนในโรงเรียนของรัฐ และสำนักงานของรัฐ
พายุได้ออกจากพื้นที่รับผิดชอบของประเทศฟิลิปปินส์ และสำนักงานบริหารบรรยากาศ ธรณีฟิสิกส์ และดาราศาสตร์แห่งฟิลิปปินส์ ได้ออกคำแนะนำครั้งสุดท้ายเกี่ยวกับพายุลูกนี้ หลังจากฝนตกติดต่อกันหลายวันจากมรสุมทางตะวันตกเฉียงใต้ ชุมชนบางแห่งในจังหวัดบูลาคันยังคงถูกน้ำท่วม กรมสวัสดิการสังคมและการพัฒนาได้รายงานว่าประชาชนอย่างน้อยประมาณ 2 ล้านคน และตำบลประมาณ 1,042 แห่ง ในเกาะลูซอน และวิซายัส ได้รับผลกระทบจากฝนที่เกิดจากมรสุมทางตะวันตกเฉียงใต้ในขณะที่ฝนตกต่อเนื่องตลอดทั้งวันเขื่อนอังกัตก็มีปริมาณน้ำล้นถึงประมาณ 195.88 ลูกบาศก์เมตร (6,917 ลูกบาศก์ฟุต)
ผลกระทบ > ประเทศญี่ปุ่น

เมื่อวันที่ 7 สิงหาคม มีผู้ได้รับบาดเจ็บอย่างน้อยประมาณ 115 ราย และมีผู้เสียชีวิตประมาณ 2 ราย ในจังหวัดโอกินาวะ พบชายวัย 90 ปี ใต้โรงรถที่ถล่ม และเสียชีวิตในเวลาต่อมาในหมู่บ้านโอกิมิ หญิงวัย 89 ปี ได้รับบาดเจ็บสาหัสจากการถูกไฟไหม้ทั่วร่างกายเพราะอยู่ในบ้านคอนกรีตที่ถูกไฟไหม้ เนื่องจากเทียนที่ใช้ดับไฟ และในเวลาต่อมาหญิงรายนี้เสียชีวิตที่โรงพยาบาลในท้องถิ่นในอูรูมะ ถนนสายเดียวที่มุ่งไปยังหมู่บ้านเล็ก ๆ ของคิตาอุเอะฮาระได้พังทลายลง และส่งผลกระทบให้ชาวบ้านไม่สามารถออกไปไหนได้ บริษัท โอกินาวะ อิเล็คทริค พาวเวอร์ รายงานว่าพายุไต้ฝุ่นขนุนได้ทำให้บ้านเรือนประมาณ 220,000 หลัง ไม่มีไฟฟ้าใช้ หรือคิดเป็นร้อยละ 30 ของชาวโอกินาวะ
บ้านเรือนอย่างน้อยประมาณ 7,000 หลัง ไม่มีไฟฟ้าใช้หมู่เกาะอามามิ ซึ่งเป็นเกาะทางตะวันออกเฉียงเหนือของเกาะโอกินาวะ เรือบรรทุกสินค้าซินไห่โจว 2 เกยตื้นนอกชายฝั่งเกาะอิชิงากิ และแตกออกเป็นสองท่อนท่ามกลางคลื่นลมแรงที่เกิดจากพายุ ความเสียหายในจังหวัดโอกินาวะอยู่ที่ประมาณ 2 พันล้านเยน (14.3 ล้านดอลลาร์สหรัฐ) เมื่อวันที่ 6 สิงหาคม นาฮะเริ่มจ่ายน้ำประมาณ 1,170 ลิตร (310 แกลลอน) ให้กับอพาร์ตเมนต์ และฟาร์ม ที่ประสบปัญหาขาดแคลนน้ำกับไฟฟ้าเป็นเวลานาน ในประเทศญี่ปุ่นมีสภาพอากาศที่เลวร้าย จึงทำให้รถไฟซันโยชิงกันเซ็งต้องยกเลิกบริการประมาณ 25 สาย ระหว่างสถานีรถไฟฮิโรชิมะกับสถานีรถไฟโคคุระในวันที่ 9 และ 10 สิงหาคม ส่งผลกระทบต่อผู้โดยสารประมาณ 5,200 คน บริการรถไฟท้องถิ่นในจังหวัดยามางูจิก็ถูกระงับเช่นเดียวกัน
ผลกระทบ > ประเทศจีน

ประชาชนมากกว่าประมาณ 1,200 คน ในมณฑลเฮย์หลงเจียงได้รับการอพยพ มณฑลเฮย์หลงเจียงได้ออกคำเตือนสีแดง 2 รายการ สำหรับพายุฝนฟ้าคะนอง ในขณะที่เฮ่อกัง เจียมู่ซือ ชวงหยาซาน จี้ซี และหมู่ตันเจียง ได้มีการคาดการณ์ว่าจะมีปริมาณน้ำฝนอยู่ที่ประมาณ 40 มิลลิเมตร (1.6 นิ้ว) ถึง 80 มิลลิเมตร (3.1 นิ้ว) รัฐบาลท้องถิ่นรายงานว่าซางจือจะมีการหยุดเรียน ทำงาน การผลิต การดำเนินงาน และกิจกรรมทางธุรกิจ ฝนที่ตกหนักจากพายุได้ทำให้เกิดน้ำท่วมฉับพลัน และโคลนถล่มเป็นบริเวณกว้าง มีผู้เสียชีวิตอย่างน้อยประมาณ 2 ราย และมีผู้สูญหายประมาณ 16 ราย พายุฝนฟ้าคะนองได้ทำให้ถนน สะพาน และแหล่งจ่ายไฟ ได้รับความเสียหาย รวมถึงบริการรถไฟโดยสารอย่างน้อยประมาณ 20 เที่ยว ต้องหยุดชะงักลง
ผลกระทบ > ประเทศไต้หวัน

พายุไต้ฝุ่นขนุนไม่ได้สร้างความเสียหายโดยตรงต่อประเทศไต้หวัน แต่กระแสลมทางตะวันตกเฉียงใต้ที่พัดแรงได้ทำให้เกิดดินถล่มอย่างรุนแรงต่อพื้นที่ภูเขาตอนกลางของประเทศไต้หวัน นอกจากนี้ พายุได้ทำให้เกิดภัยพิบัติทางการเกษตรทั่วประเทศเป็นมูลค่ารวมอยู่ที่ประมาณ 181.22 ล้านดอลลาร์ไต้หวันใหม่ (5.69 ล้านดอลลาร์สหรัฐ) หากแบ่งตามมณฑล และเมืองต่าง ๆ เทศมณฑลหนานโถวได้รับความเสียหายอยู่ที่ประมาณ 157.63 ล้านดอลลาร์ไต้หวันใหม่ (4.95 ล้านดอลลาร์สหรัฐ) เทศมณฑลเหมียวลี่ได้รับความเสียหายอยู่ที่ประมาณ 10.56 ล้านดอลลาร์ไต้หวันใหม่ (331,955 ดอลลาร์สหรัฐ) และเกาสฺยงได้รับความเสียหายอยู่ที่ประมาณ 5.89 ล้านดอลลาร์ไต้หวันใหม่ (185,153 ดอลลาร์สหรัฐ) ความสูญเสียทางการเกษตรในเทศมณฑลหนานโถวค่อนข้างร้ายแรงคิดเป็น 87 เปอร์เซ็นต์ ของจำนวนเงินทั้งหมด และความเสียหายทางการเกษตรอยู่ที่ประมาณ 107.48 ล้านหยวนจีน (15.2 ล้านดอลลาร์สหรัฐ) พื้นที่เพาะปลูกเสียหายประมาณ 1,123 เฮกตาร์ และระดับความเสียหายอยู่ที่ 22 เปอร์เซ็นต์ พื้นที่แปลงที่ยังไม่เก็บเกี่ยวเป็นประมาณ 249 เฮกตาร์ พืชที่ได้รับความเสียหายส่วนใหญ่เป็นเสาวรสโดยมีพื้นที่เสียหายประมาณ 155 เฮกตาร์ และระดับความเสียหายอยู่ที่ 20 เปอร์เซ็นต์ ซึ่งแปลงที่ยังไม่เก็บเกี่ยวเป็นประมาณ 31 เฮกตาร์ และความเสียหายอยู่ที่ประมาณ 21.86 ล้านหยวนจีน (101.5 ล้านดอลลาร์สหรัฐ) รองลงมาจากเสาวรส คือ มะละกอ กะหล่ำปลี มะเขือเทศ และดอกลิลลี่ เป็นต้น
ประธานาธิบดีไช่ อิงเหวิน ได้เรียกร้องให้ประชาชนหลีกเลี่ยงกิจกรรมกลางแจ้ง เช่น การเดินป่า ตกปลา และกิจกรรมริมชายฝั่งอื่น ๆ เป็นต้น การขนส่งได้หยุดชะงักลงโดยเที่ยวบินภายในประเทศหลายเที่ยวต้องยกเลิกลงเพื่อเป็นการป้องกันอันตราย ประชาชนประมาณ 900 คน ในเกาสฺยงได้รับการอพยพ มีการรายงานว่าบ้านเรือนไฟฟ้าดับประมาณ 1,300 ครัวเรือน เกิดอุบัติเหตุทางรถยนต์ในเขตฟู่ซิงของเถา-ยฺเหวียน จึงส่งผลให้มีผู้เสียชีวิตประมาณ 4 ราย และมีผู้ได้รับบาดเจ็บประมาณ 2 ราย ประชาชนประมาณ 500 คน ติดอยู่ในหมู่บ้านบนภูเขาทั่วตอนกลาง และทางตอนใต้ของประเทศไต้หวัน เนื่องจากฝนตกหนัก พายุไต้ฝุ่นขนุนได้ก่อให้เกิดความเสียหายทางการเกษตรรวมอยู่ที่ประมาณ 238 ล้านดอลลาร์ไต้หวันใหม่ (7.5 ล้านดอลลาร์สหรัฐ)
ผลกระทบ > ประเทศเกาหลีใต้

พายุไต้ฝุ่นขนุนเป็นพายุลูกแรกที่เคลื่อนตัวพัดผ่านคาบสมุทรเกาหลีจากประเทศเกาหลีใต้ไปประเทศเกาหลีเหนือนับตั้งแต่เริ่มมีการบันทึกข้อมูลในปี พ.ศ. 2494 พายุได้ส่งผลกระทบต่อกอเจโด ซึ่งเป็นเกาะเล็ก ๆ ที่ตั้งอยู่นอกชายฝั่งทางตะวันออกเฉียงใต้ของประเทศเกาหลีใต้ ชายคนหนึ่งได้จมน้ำเสียชีวิตจากน้ำท่วมในแทกู และชายอีกคนที่นั่งรถเข็นได้สูญหายไป หลังจากนั้นก็ถูกพบเสียชีวิตในอ่างเก็บน้ำ ผู้คนมากกว่าประมาณ 15,862 คน ได้รับการอพยพ และประชาชนประมาณ 40,350 คน ไม่มีไฟฟ้าใช้ แม้ว่าไฟฟ้าจะกลับมาใช้ได้แล้ว หรืออยู่ที่ประมาณ 94 เปอร์เซ็นต์ ปริมาณน้ำฝนที่สะสมรวมประมาณ 382.5 มิลลิเมตร (15.06 นิ้ว) ในยังซัน, 322.4 มิลลิเมตร (12.69 นิ้ว) ในคังนึง, 315.7 มิลลิเมตร (12.43 นิ้ว) ในซกโช, 302 มิลลิเมตร (11.9 นิ้ว) ในเทศมณฑลชิลกอก และ 296 มิลลิเมตร (11.7 นิ้ว) ในคิมชอน มีรายงานว่าสิ่งอำนวยความสะดวกต่าง ๆ อย่างน้อยประมาณ 159 แห่ง ได้รับความเสียหาย เนื่องจากน้ำท่วม และดินถล่ม ถนนประมาณ 680 สาย ได้พังทลายลงโดยส่วนใหญ่อยู่ทางตะวันออกเฉียงใต้ โรงเรียนประมาณ 34 แห่ง ได้รับความเสียหายเล็กน้อย พื้นที่เกษตรกรรมอย่างน้อยประมาณ 1.019 เฮกตาร์ ในจังหวัดคย็องซังใต้ได้รับความเสียหาย
ประธานาธิบดีเกาหลีใต้ยุน ซ็อก-ย็อล ได้สั่งการให้รัฐบาลจัดหาความช่วยเหลือทันที และเพียงพอแก่ผู้ที่ได้รับผลกระทบจากพายุไต้ฝุ่นขนุน ความเสียหายต่อทรัพย์สินเบื้องต้นคำนวณไว้อยู่ที่ประมาณ 8.3 พันล้านวอน (6.3 ล้านดอลลาร์สหรัฐ) เนื่องจากเส้นทางที่เปลี่ยนไป และผลกระทบที่คาดว่าจะเกิดขึ้นจากพายุ รัฐบาลของประเทศเกาหลีใต้มีการร่วมมือกับองค์การลูกเสือโลกในการย้ายผู้เข้าร่วมงานชุมนุมลูกเสือโลกครั้งที่ 25 จำนวนประมาณ 43,000 คน จากต่างประเทศไปยังโรงแรม หรือที่พักอื่น ๆ มีการคาดการณ์ว่าจังหวัดคังว็อนจะได้รับปริมาณน้ำฝนสูงถึงประมาณ 600 มิลลิเมตร (24 นิ้ว) และมีการคาดการณ์อีกว่าโซลจะได้รับปริมาณน้ำฝนสูงถึงประมาณ 200 มิลลิเมตร (7.9 นิ้ว) ในขณะที่พายุกำลังเคลื่อนตัวเข้าใกล้ มีเที่ยวบินอย่างน้อยประมาณ 144 เที่ยวบิน ภายในกับภายนอกของเกาะเชจูได้ถูกยกเลิกตามรายงานของบริษัทท่าอากาศยานเกาหลี
ผลกระทบ > ประเทศเกาหลีเหนือ

รัฐบาลของประเทศเกาหลีเหนือรายงานว่า "หากประเทศไม่เตรียมการป้องกันภัยพิบัติก่อนเกิดพายุ เศรษฐกิจของประเทศจะได้รับผลกระทบอย่างรุนแรง" ประเทศเกาหลีเหนือได้ประกาศเตือนภัยประชาชนให้เตรียมพร้อมสำหรับพายุไต้ฝุ่นขนุนโดยประกาศว่าองค์กรพรรครัฐบาลทั้งหมด "ควรต่อสู้ดิ้นรนเพื่อลดความเสียหายให้เหลือน้อยที่สุด" ฝนตกหนักจากพายุได้ทำให้เกิดน้ำท่วมครั้งใหญ่ในว็อนซัน หนังสือพิมพ์ทางการของพรรคแรงงานเกาหลี โรดอง ซินมุน ได้รายงานว่าเจ้าหน้าที่ได้รับคำสั่งให้ดำเนินการตอบสนองต่อภัยพิบัติในกรณีฉุกเฉิน และวางแผนอพยพ สำนักข่าวกลางเกาหลีรายงานว่าพายุไต้ฝุ่นขนุนยังทำให้เกิดความเสียหายเล็กน้อย ซึ่งส่งผลให้กิ่งไม้หัก และสำนักข่าวกลางเกาหลียังรายงานอีกด้วยว่าจังหวัดฮวังแฮใต้ได้ทุ่มเทความพยายามในการปกป้องพืชผลจากพายุ ชาวเกาหลีเหนือได้รับคำสั่งให้ใช้มาตรการป้องกันที่จำเป็นทั้งหมดเพื่อปกป้องภาพเหมือนของคิม อิล-ซ็อง และคิม จ็อง-อิล นอกจากนี้ หนังสือพิมพ์ของรัฐบาลประเทศเกาหลีเหนือได้ขอให้ชาวเกาหลีเหนือเก็บรักษารูปปั้น โมเสก ภาพวาด และอนุสรณ์ สถานอื่น ๆ ของราชวงศ์คิม สถานีโทรทัศน์กลางบนแผ่นดินเกาหลีรายงานว่ามีความเร็วลมมากกว่า 18 กิโลเมตรต่อชั่วโมง (11 ไมล์ต่อชั่วโมง) และปริมาณน้ำฝนอยู่ที่ประมาณ 181 มิลลิเมตร (7.1 นิ้ว) ในจังหวัดคังว็อน มีรายงานว่าผู้นำประเทศเกาหลีเหนือคิม จ็อง-อึน ได้ไปเยือนเขตที่ได้รับผลกระทบจากพายุไต้ฝุ่นขนุนในเขตอันบยอน และกำกับดูแลความพยายามในการฟื้นฟู ผู้นำประเทศเกาหลีเหนือได้ตำหนิเจ้าหน้าที่ว่า "ไม่มีความรับผิดชอบ" ที่ล้มเหลวในการใช้มาตรการป้องกัน
ผลกระทบ > ประเทศรัสเซีย

พายุไต้ฝุ่นขนุนได้ทำให้เกิดฝนตกหนักในบางส่วนของดินแดนปรีมอร์เยในรัสเซียตะวันออกไกล ประเทศรัสเซีย จึงส่งผลให้เกิดน้ำท่วม หลังจากที่พายุเคลื่อนตัวผ่านไปประเทศรัสเซียได้ส่งคณะทำงานไปสังเกตการทำความสะอาดพื้นที่ต่าง ๆ ของประเทศ มีการประกาศภาวะฉุกเฉินใน 21 เทศบาล สื่อของรัฐรายงานว่าบ้านเรือนประมาณ 4,368 หลัง พร้อมด้วยพื้นที่ใกล้เคียงประมาณ 5,654 แห่ง และอาคารอพาร์ตเมนต์ประมาณ 7 แห่ง ได้ถูกน้ำท่วม ผู้คนมากกว่าประมาณ 2,000 คน จากพื้นที่น้ำท่วมได้อพยพ มีผู้บาดเจ็บประมาณ 3 ราย อาคารที่อยู่อาศัยอย่างน้อยประมาณ 4,368 หลัง บ้านเรือนประมาณ 5,654 หลัง และถนนประมาณ 43 สาย ได้จมอยู่ใต้น้ำ ความเสียหายในประเทศรัสเซียอยู่ที่ประมาณ 7 พันล้านรูเบิลรัสเซีย (70 ล้านดอลลาร์สหรัฐ)
ดูเพิ่ม

สถานีย่อยพายุหมุนเขตร้อน
ฤดูพายุไต้ฝุ่นแปซิฟิก พ.ศ. 2566
รายชื่อของพายุขนุน
พายุไต้ฝุ่นที่มีเส้นทางที่คล้ายกัน
พายุไต้ฝุ่นรามสูร พ.ศ. 2545
พายุโซนร้อนกำลังแรงขนุน พ.ศ. 2555
พายุไต้ฝุ่นชบา พ.ศ. 2559
แหล่งข้อมูลอื่น

พายุหมุนเขตร้อนระบบดิจิทัล (Digital Typhoon) ข้อมูลของพายุไต้ฝุ่นขนุน (2306)
สำนักงานอุตุนิยมวิทยาญี่ปุ่น (JMA) ข้อมูลเส้นทางของพายุไต้ฝุ่นขนุน (2306)
สำนักงานอุตุนิยมวิทยาไทย (TMD) ข้อมูลเส้นทางของพายุไต้ฝุ่นขนุน (2306)
ศูนย์เตือนไต้ฝุ่นร่วม (JTWC) ข้อมูลเส้นทางของพายุซูเปอร์ไต้ฝุ่นขนุน (06W)
แผนที่แสดงเส้นทาง และความรุนแรงของพายุตามมาตราส่วนแซฟเฟอร์–ซิมป์สัน
ความรุนแรงของพายุ
มาตราเฮอริเคนแซฟเฟอร์–ซิมป์สัน
  พายุดีเปรสชันเขตร้อน (≤62 กม./ชม.)

  พายุโซนร้อน (63–117 กม./ชม.)

  พายุเฮอริเคนระดับ 1 (118–153 กม./ชม.)

  พายุเฮอริเคนระดับ 2 (154–177 กม./ชม.)

  พายุเฮอริเคนระดับ 3 (178–208 กม./ชม.)

  พายุเฮอริเคนระดับ 4 (209–251 กม./ชม.)

  พายุเฮอริเคนระดับ 5 (≥252 กม./ชม.)

  พายุที่ไม่ทราบความเร็วลม


ประเภทของพายุ
 พายุหมุนเขตร้อน
 พายุหมุนกึ่งเขตร้อน
 พายุหมุนนอกเขตร้อน / หย่อมความกดอากาศต่ำที่หลงเหลือ / รบกวนของเขตร้อน / ลมมรสุมพายุดีเปรสชั่นเขตร้อน
ภาพเคลื่อนไหวจากดาวเทียมของพายุไต้ฝุ่นขนุน
พายุไต้ฝุ่นขนุนทวีกำลังแรงขึ้นอย่างรวดเร็ว และก่อตัวเป็นลักษณะพายุ อยู่บริเวณนอกชายฝั่งทะเลฟิลิปปินเมื่อวันที่ 31 กรกฎาคม พ.ศ. 2566
ตาพายุของพายุไต้ฝุ่นขนุนที่กำลังเคลื่อนตัวเข้าใกล้จังหวัดโอกินาวะ ประเทศญี่ปุ่นเมื่อวันที่ 2 สิงหาคม พ.ศ. 2566
พายุไต้ฝุ่นขนุนที่ส่องจากสถานีอวกาศนานาชาติในขณะโคจรอยู่เหนือมหาสมุทรแปซิฟิก
วงจรดาวเทียมของพายุโซนร้อนขนุนไม่กี่ชั่วโมงก่อนที่จะขึ้นฝั่งประเทศเกาหลีใต้เมื่อวันที่ 10 สิงหาคม พ.ศ. 2566
ภาวะเสียการสื่อความ

| Aphasia |
| --- | --- |

Regions of the left hemisphere that can give rise to aphasia when damaged
การออกเสียง: /əˈfeɪʒə/, /əˈfeɪziə/ or /eɪˈfeɪziə/ 
สาขาวิชา: Neurology, Psychiatry
การรักษา: Speech therapy
ภาวะเสียการสื่อความ (อังกฤษ: aphasia) คือภาวะที่ทำให้ผู้ป่วยไม่สามารถเข้าใจหรือสื่อสารด้วยภาษาได้ อันเป็นผลจากการเสียหายต่อบางส่วนของสมอง สาเหตุส่วนใหญ่คือโรคหลอดเลือดสมองเฉียบพลันและการบาดเจ็บที่ศีรษะ นอกจากนี้ยังมีสาเหตุอื่นๆ ที่พบได้น้อยกว่า เช่น เนื้องอกสมอง การติดเชื้อของสมอง หรือโรคสมองเสื่อมต่างๆ เป็นต้น
แหล่งข้อมูลอื่น

National Aphasia Association
ภาวะเสียการสื่อความ ที่เว็บไซต์ Curlie
| --- | --- |
การจำแนกโรค: DICD-10: F80.1, F80.2, R47.0 ICD-10-CM: R47.01 ICD-9-CM: 315.31, 315.32, 784.3, 438.11 MeSH: D001037 DiseasesDB: 4024
ทรัพยากรภายนอก: MedlinePlus: 003204 eMedicine: neuro/437
ภาษาคลาสสิก

ภาษาคลาสสิก (อังกฤษ: classical language) หมายถึง ภาษาเก่าแก่ที่เป็นรากฐานของภาษาอื่น ๆ เช่น ภาษาสันสกฤต ภาษาละติน แม้ปัจจุบันจะไม่ได้มีการใช้สนทนากัน แต่ก็ถือว่ามีคุณค่าในทางวรรณคดี
ภาวะเชิงอันดับที่

ในทางคณิตศาสตร์ โดยเฉพาะกับทฤษฎีเซต เซตอันดับสองเซต X, Y จะกล่าวว่ามี ภาวะเชิงอันดับที่ (อังกฤษ: order type, ordinality) เท่ากัน ก็ต่อเมื่อเซตทั้งสองสมสัณฐานเชิงอันดับ (order isomorphic) นั่นคือ มีฟังก์ชันหนึ่งต่อหนึ่งทั่วถึง (bijection) f : X → Y อย่างน้อยหนึ่งฟังก์ชัน ที่ทั้ง f และ f −1 เป็นฟังก์ชันทางเดียว (monotone function) (ยังคงเรียงตามลำดับ)
ตัวอย่างเช่น เซตของจำนวนเต็มและเซตของจำนวนคู่ มีภาวะเชิงอันดับที่เท่ากัน เพราะว่าการจับคู่ n ↦ 2n ยังคงเรียงตามลำดับ แต่เซตของจำนวนเต็มกับเซตของจำนวนตรรกยะไม่สมสัณฐานเชิงอันดับ ถึงแม้ว่าจะมีขนาดเท่ากัน เพราะไม่มีการจับคู่แบบหนึ่งต่อหนึ่งทั่วถึงที่ยังคงเรียงตามลำดับระหว่างสองเซตนั้น
อันเนื่องจากความเทียบเท่าเชิงอันดับเป็นความสัมพันธ์สมมูล (equivalence relation) มันจึงแบ่งคลาสของเซตทั้งหมด ให้เป็นคลาสที่สมมูลกันหลายคลาส
ภาวะเชิงอันดับที่ของเซตอันดับดี

เซตอันดับดี (well-ordered set) ทุกเซตถือว่ามีความเทียบเท่าเชิงอันดับเท่ากับจำนวนเชิงอันดับที่หนึ่งตัว จำนวนเชิงอันดับที่ถูกนำมาใช้เป็นตัวแทนแบบบัญญัติ (canonical representative) ต่อคลาสของมันเอง และเช่นเดียวกับภาวะเชิงอันดับที่ของเซตอันดับดี ซึ่งมักจะถูกระบุโดยจำนวนเชิงอันดับที่ที่เกี่ยวข้อง เช่นภาวะเชิงอันดับที่ของจำนวนธรรมชาติคือ ω
ภาวะเชิงอันดับที่ของเซตอันดับดี V บางครั้งก็เขียนแทนด้วย ord (V)
ยกตัวอย่างการพิจารณาเซตของจำนวนเชิงอันดับที่คู่ (even ordinal) ที่น้อยกว่า ω·2+7 ซึ่งหมายความว่า
ภาวะเชิงอันดับที่ของ V คือ
สัญกรณ์

ภาวะเชิงอันดับที่ของจำนวนตรรกยะมักจะเขียนแทนด้วย η
ถ้าหากเซต S มีภาวะเชิงอันดับที่เท่ากับ σ แล้ว เซตคู่กัน (dual) ของ S (ในลำดับที่กลับกัน) จะเขียนแทนด้วย σ*
แหล่งข้อมูลอื่น

เอริก ดับเบิลยู. ไวส์สไตน์, "Order Type" จากแมทเวิลด์.
ภาวะโพรงสมองคั่งน้ำ

| ภาวะโพรงสมองคั่งน้ำ |
| --- | --- |
ชื่ออื่น: Water on the brain

ภาวะโพรงสมองคั่งน้ำที่เห็นจากซีทีสแกนของสมอง บริเวณสีดำในกลางสมองใหญ่และเต็มไปด้วยน้ำอย่างผิดปกติ
การออกเสียง: /ˌhaɪdroʊˈsɛfələs/ 
สาขาวิชา: neurosurgery
อาการ: Babies: rapid head growth, vomiting, sleepiness, seizures Older people: Headaches, double vision, poor balance, urinary incontinence, personality changes, mental impairment
สาเหตุ: Neural tube defects, meningitis, brain tumors, traumatic brain injury, brain bleed during birth, intraventricular hemorrhage
วิธีวินิจฉัย: Based on symptoms and medical imaging
การรักษา: Surgery
พยากรณ์โรค: Variable, often normal life
ความชุก: 1.5 per 90,000 (babies)
ภาวะโพรงสมองคั่งน้ำ หรือในเด็กเรียก ภาวะหัวบาตร (อังกฤษ: hydrocephalus) เป็นภาวะทางการแพทย์ซึ่งมีการสะสมผิดปกติของน้ำหล่อสมองไขสันหลัง (CSF) ในสมอง ทำให้ความดันในศีรษะเพิ่มขึ้นภายในกะโหลกศีรษะและอาจทำให้ศีรษะโตขึ้นเรื่อย ๆ ในเด็ก ซึ่งอาจทำให้ชัก การเห็นแบบอุโมงค์ (tunnel vision) และพิการทางจิตได้
ภาวะโพรงสมองคั่งน้ำเกิดได้จากปัจจัยแต่กำเนิดหรือเกิดภายหลัง สาเหตุแต่กำเนิด เช่น กระดูกสันหลังโหว่ สภาพวิรูปอาร์โนลด์–คีอารี (Arnold–Chiari malformation) กะโหลกเป็นสัน (craniosynostosis) กลุ่มอาการแดนดี–วอล์กเกอร์ (Dandy–Walker syndrome) และสภาพวิรูปหลอดเลือดดำกาเลนโป่งพอง (Vein of Galen malformation) สาเหตุเกิดภายหลัง เช่น เลือดออก เยื่อหุ้มสมองอักเสบ การบาดเจ็บที่ศีรษะ เนื้องอกและถุงน้ำ
ภาวะโพรงสมองคั่งน้ำโดยทั่วไปแบ่งเป็นสองประเภท คือ ภาวะโพรงสมองคั่งน้ำแบบไม่ติดต่อ (non-communicating hydrocephalus) และภาวะโพรงสมองคั่งน้ำแบบติดต่อ (communicating hydrocephalus)
แหล่งข้อมูลอื่น

| --- | --- |
การจำแนกโรค: DICD-10: G91, Q03 ICD-9-CM: 331.3, 331.4, 741.0, 742.3 OMIM: 236600 MeSH: D006849 DiseasesDB: 6123
ทรัพยากรภายนอก: MedlinePlus: 001571 eMedicine: neuro/161 Patient UK: ภาวะโพรงสมองคั่งน้ำ
ภาษาคาลูยา

| ภาษาคาลูยา |
| --- | --- |
ประเทศที่มีการพูด: ฟิลิปปินส์
ภูมิภาค: หมู่เกาะคาลูยา จังหวัดอันตีเก
จำนวนผู้พูด: 30,000 คน  (ไม่พบวันที่)
ตระกูลภาษา: ออสโตรนีเซียน  กลุ่มภาษามาลาโย-โพลีเนเซียกลุ่มภาษาฟิลิปปินส์กลางกลุ่มภาษาวิซายันกลุ่มภาษาวิซายันตะวันตกภาษาคาลูยา
รหัสภาษา
ISO 639-2: phi
ISO 639-3: clu
ภาษาคาลูยา (ฟิลิปีโนและอังกฤษ: Caluyanon) เป็นภาษาถิ่นหนึ่งของภาษากีนาไรอา ใช้พูดในหมู่เกาะคาลูยาของจังหวัดอันตีเก ประเทศฟิลิปปินส์ ผู้พูดส่วนใหญ่ใช้ภาษาฮีลีไกโนนเป็นภาษาที่สอง
ภาษาจอร์เจีย

| ภาษาจอร์เจีย |
| --- | --- |
ქართული
ออกเสียง: [kʰɑrtʰuli] คารฺทูลี
ประเทศที่มีการพูด: ประเทศจอร์เจีย ประเทศอิหร่าน ประเทศอาเซอร์ไบจาน ประเทศตุรกี ประเทศรัสเซีย
ชาติพันธุ์: ชาวจอร์เจีย
จำนวนผู้พูด: 4.1 ล้านคน  (ไม่พบวันที่)
ตระกูลภาษา: คอเคเซียใต้  ภาษาจอร์เจีย
รูปแบบก่อนหน้า: ภาษาจอร์เจียเก่า ภาษาจอร์เจีย 
ระบบการเขียน: อักษรจอร์เจีย
สถานภาพทางการ
ภาษาทางการ:  จอร์เจีย
รหัสภาษา
ISO 639-1: ka
ISO 639-2: geo (B) kat (T)
ISO 639-3: kat

ภาษาจอร์เจีย หรือ ภาษาคาร์ตเวเลียน (จอร์เจีย: Kartuli; อังกฤษ: Georgian, Kartvelian) เป็นภาษาทางการของประเทศจอร์เจีย ซึ่งเป็นสาธารณรัฐในเทือกเขาคอเคซัส เป็นภาษาหลักของประชากรประมาณ 4,000,000 คนในประเทศจอร์เจียเอง (คิดเป็น 83% ของประชากร) และอีก 3.4 ล้านคนในประเทศอื่น ๆ  (ส่วนใหญ่ใน ตุรกี รัสเซีย สหรัฐอเมริกา ยุโรป และชุมชนขนาดเล็กในอิหร่านและอาเซอร์ไบจาน) เป็นภาษาทางวรรณกรรมสำหรับ กลุ่มชนชาติทางมานุษยวิทยาของชาวจอร์เจียทั้งหมด โดยเฉพาะคนที่พูดภาษาคอเคซัสใต้ภาษาอื่น ๆ  ได้แก่ ชาวสวาน (Svan), ชาวเมเกรเลียน (Megrelian), และลาซ (Laz)